Probleem begin by wetstoepassing | Nuus24
Artikels gelees: 218
Probleem begin by wetstoepassing
Ek lees die afgelope ruk almal se opinies oor die kwessie van renosterstropery en die probleme met verkeersoortreders, en al daardie dinge.Keer op keer het ek my kop geknik terwyl ek lees – mense het baie goeie idees om hierdie probleme op te los. Daar is regtig nogal 'n paar mense wat idees het wat kan werk!Maar hier is die probleem: Die probleem is nie by die formulering van die oplossing nie, die probleem is by die toepassing daarvan. Dis by wetstoepassing wat ons elke keer die bal laat val.Kyk nou maar na ons grondwet. Ons het een van die beste grondwette in die wêreld. Dis 'n algemeen aanvaarde feit. Maar die probleme wat ons in ons land het, het te doen met die feit dat daardie grondwet in die praktyk nie so goed toegepas word nie. In die werklike lewe daar buite maak die grondwet nie saak nie, want die bepalings daarin word nie ernstig genoeg opgeneem nie. Daarom sukkel ons nog so met armoede, misdaad, en al die ander goed.Dieselfde kan gesê word oor renosterstropery. Ons kan met die beste plan vorendag kom om stropery te keer, maar as dit nie toegepas word nie – as daar nie mense op die grond is wat dit aktief toepas nie – gaan dit weer net mooi praatjies wees. Daarvoor het 'n mens regeringsliggame nodig, sowel as die wil om 'n probleem op te los.En hier is ons groot probleem. Ons is tog so lief vir praat, maar wanneer dit by doen kom, is ons wetstoepassers nêrens te vinde nie!